Source: https://dragomirdaniel.ro/pfa-kovesi-a-comandat-si-11-membri-ai-csm-s-au-executat-2/
Timestamp: 2017-12-11 15:03:39+00:00
Document Index: 29435991

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CCR ', 'CSM ', 'CSM ', 'CSM ', 'CCR ', 'CSM ']

PFA Kovesi a comandat și 11 membri ai CSM s-au executat | DRAGOMIR Daniel
Noi 1, 2017 | 3
Ieri, printr-o decizie a CSM 11-8, s-a stabilit ca am încălcat “independența justiției”.
Într-o țară în care adevărul umblă cu capul spart, iar oamenii își caută dreptatea cu disperare, decizia CSM de ieri mi se pare o sfidare.
Apreciez verticalitatea și integritatea profesională și umană a celor 8. Curajul celor 8 îmi dă puterea de a merge mai departe.
Afirmațiile mele nu au atacat justiția.
Justiția nu este PFA Kovesi. Afirmațiile mele au avut în vedere devoalarea unei colaborări neconstituționale și ilegale între PFA Kovesi și Coldea SRL. Am citit cu atenție decizia CSM. Nu am reușit să găsesc nicio umbră de adevăr acolo.
CSM nu mi-a cerut niciun punct de vedere, eu nu am putut să mă apăr față de “raportul” domnului procuror Cornel Ioana. Un procuror de la CSM m-a acuzat și tot CSM m-a condamnat. Curat stat de drept.
Problema este că aspectele neconstituționale și ilegale ale colaborării DNA-SRI au fost aduse la cunoștință, de către mine, unei autorități a statului român, în speță Comisia de control a SRI și a Parlamentului României (care are abilitatea legală de verificare și control).
De ce nu a așteptat CSM raportul Parlamentului în acest caz?
Astfel, o altă autoritate a statului (CSM) ce nu are atribuții în acest domeniu a intervenit și a emis un act ilegal împotriva mea prin decizia de ieri. Consider că mă aflu în fața unui conflict de natură constituțională între două puteri ale statului.
Ca atare, voi aștepta cu nerăbdare motivarea deciziei CSM și apoi mă voi adresa instanțelor competente și Curții Constituționale pentru a rezolva această situație nelegală.
Constat cu amărăciune că este deja o practică a PFA Kovesi care folosește CSM pentru a bloca orice încercare de demascare a unor abuzuri și ilegalități.
Am cinci întrebări pentru cei 11 CSM-iști:
1. Ați avut discuții, relaționări, presiuni, contacte formale sau informale, oficiale sau private cu reprezentanți ai DNA sau ai serviciilor secrete pe tema acestei decizii?
2. Când, cum, unde, care au fost participanții, în ce context, dacă ați documentat sau înregistrat aceste contacte operative?
3. Dacă actualii procurori de vază ai DNA (“reginele castelului”) s-au exprimat fățiș și public împotriva mea anterior deciziei CSM, ăsta vi se pare stat de drept și independența justiției?
4. Dacă fățiș și public, acești procurori DNA au fost susținuți de înalți oficiali ai serviciilor secrete, ăsta vi se pare stat de drept și independența justiției?
5. Dacă aveți cunoștință de dosare deschise in rem asupra domniilor voastre la nivelul DNA, când au fost acestea deschise și în ce context?
#decrăciunvomfiliberi
https://www.dcnews.ro/mobile/daniel-dragomir-csm-decizie-sesizare-dna_564095.html
PreviousPFA Kovesi a comandat și 11 membri ai CSM s-au executat
NextDiavolul injustiției stă în detalii… Minciuna are picioare foarte scurte
Eu nu sunt Sebastian Ghiță
elena	pe noiembrie 1, 2017 la 10:51 am
Statul asta e stramb rau,e de drept pentru unii,pentru altii ciuma.Imi doresc din suflet sa vi se alature cat mai multi dintre cei care au ce spuna.
Magdalena Valentina Feru	pe noiembrie 1, 2017 la 1:20 pm
Domnule Dragomir, perceptia dvs este corecta privind un conflict de natura constitutionala , dar nu este in puterea dvs sa sesizati CCR , ci este atributia Presedintilor Senatului si al Camerei Deputatilor. Adica, prin decizia CSM , care a constatat ca dvs ati incalcat independenta justitiei , inseamna ca activitatea de cercetare a Comisiei de control al SRI este deja anulata de catre CSM si considerata a priori ca avand un unic rezultat posibil :” SRI nu a participat niciodata la intocmirea rechizitoriilor DNA”.
Din moment ce afirmatiile dvs sunt a priori considerate false printr-o decizie CSM, insasi activitatea Comisiei parlamentare este nula, neputand constata, in viziunea CSM , decat ca dvs ati mintit.
In acest caz, activitatea Comisiei parlamentare este impiedicata, blocata , conflictul constitutional fiind intre Autoritatea Judecatoreasca (CSM) si Parlament (Comisia de control al SRI) pe de o parte si Autoritatea Judecatoreasca (CSM) si Presedinte , ca Sef al CSAT, pe de alta parte.
Deci , Autoritatea Judecatoreasca impiedica atat ramura Puterii Executive, care are atributii constitutionale in domeniul sigurantei nationale -Presedintele, cat si Puterea Legislativa, care isi exercita atributul constitutional de control asupra activitatii SRI, sa afle adevarul despre activitatea SRI , sub pretextul ca incalca independenta justitiei !
Desigur ,Presedintele are de asemenea dreptul sa sesizeze CCR in privinta unui conflict de natura constitutionala , dar nu o va face.
Magdalena Valentina Feru	pe noiembrie 1, 2017 la 2:42 pm
Mai exista calea de a contesta dvs decizia CSM prin plangere prealabila la instanta de contencios administrativ si fiscal a Curtii de Apel Bucuresti , iar in proces sa ridicati exceptia de neconstitutionalitate pe motivatia prezentata anterior.
Dar instantele au predispozitia sa respinga exceptiile de neconstitutionalitate si nici nu ar fi acelasi impact pozitiv asupra intregii societati precum ar fi sesizarea unui conflict de natura constitutionala de catre Presedintele Senatului si/sau al Camerei Deputatilor.